وکٹوریا، سشلز

وکٹوریا، افریقی مُلک سشلز دا دارالحکومت تے سبھ توں وڈا شہر اے۔ ایہنوں پورٹ وکٹوریا وی کہیا جاندا اے تے ایہ جزیرہ ماہے دی شمال مشرقی سمت وچ واقع اے۔ 2010ء وچ گریٹر وکٹوریا (بشمول مضافاتی علاقےآں) دی آبادی مُلک دی کُل آبادی 99,202 وِچوں 26,450 (%26.66) سی۔ بندرگاہ نوں پورٹ وکٹوریا دے نام توں جاݨیا جاندا اے۔ شہر نوں برطانوی کالونی دی نشت دے طور تے برطانوی دور وچ تعمیر کیتا گیا سی۔ اہم برآمدی مصنوعات وچ ونیلا، کھوپرا، کھوپرے دا تیل، کچھوکُمےآں دے خول تے صابݨ شامل نیں۔

پُرکشش مقامات وچ شہر دا گھنٹھا گھر اے جیہنوں لندن دے واکس ہال پل دی طرز اُتے بݨایا گیا اے، عدالت، وکٹوریا نباتاتی باغات، وکٹوریا تاریخ دا قومی عجائب گھر، وکٹوریا قدرتی تاریخ دا عجائب گھر تے سر سلوین سلوین کلارک مارکیٹ شامل نیں۔ ایہدے توں علاوہ شہر وچ قومی اسٹیڈیئم تے تکنیکی تعلیم دے سکول وی واقع نیں۔ شہر دے مشرق وچ اندرونی بندرگاہ واقعاہے جِتھے ٹیونا مچھلی دے شکار تے ڈبا بندی دا کَم بطور مقامی صنعت دے ہُندا اے۔

 حوالے 

گٹھ:افریقی دیساں دے دارلحکومت